Fate魔都戰爭

Fate魔都戰爭，又嗌命運魔都戰爭，係一款由玄雲網絡開發，但未向日本遊戲公司TYPE-MOON授權而出嘅遊戲，入面專攞命運守護夜系列嘅動漫元素，重通過召喚、收集、培養英靈嘅元素結合埋一齊，研發成網上手遊版嘅動作卡牌遊戲。呢個遊戲有iOS版同安卓版，但兩者營運時間唔一樣。iOS越獄版喺2015年7月9號開始營運，而安卓版喺2015年7月17號開始營運。不過開服無耐受到一系列言論批評兼俾晨之科告侵權而落嗮架。而官方喺2018年6月20號發佈咗停運公告，同年8月30號亦正式停止營運。家下官網亦唔可以正常訪問。

遊戲涉嫌侵犯版權
2015年9月25號，漫聯集團攞咗《命運守護夜》版權之後宣佈搵中國大陸最優秀嘅遊戲開發商開發佢一系列嘅遊戲，隨後完美世界、晨之科、騰訊屬下嘅華誼娛樂買咗命運守護夜嘅版權嚟開發。隨後晨之科喺同年9月4號推出咗Fate/stay night嘅正版手游，兼喺咕嚕遊戲新品發佈會聲明咗動作卡牌類手遊嘅唯一改編權。2016年10月17號，晨之科喺官網出通告，指Fate魔都戰爭遊戲嘅營運方——玄雲網絡，涉嫌侵犯版權，重要求玄雲網絡停止一切對「命運守護夜」名義嘅不正當競爭行為。收到料之後，iOS商店率先喺2016年11月上旬將呢個遊戲落架，隨後安卓平臺亦將呢個遊戲落埋架。

攷

《FATE魔都战争》官方网站

類:網上遊戲
類:動作遊戲
類:咭遊戲
類:iOS遊戲
類:Android遊戲